Juli Vals, arlerh ur hlinhued bras hi devoé bet é creis hé oaid, nhellé quet mui gobér gronç nitra guet unan ag hé divréh na guet hé gare déheu. É pen tri blai é  hùellas dhé gare, mæs er vréh e chomas attaù ér memb stad. Paud a vedecinerion e oé bet ar hé zro mæs nou devoé quet bet gùellet æssat dehi hag en droug quentoh e seblanté vennein goahat attaù. Er bisied ag en dorn en devoé hum chairret hag hum sterdet quement en eil doh éguilé ma seblantent gobér ur yoh quig ha nitra quin. Er medecinour, eit gout reihoh hàg ean e oé é gùirioné frædet er vréh-cé, e blantas forh dôn ur spillen abarh, hemb ne hras en hani clan man erbet a santein en disterran droug. A ziar  guement-cé, é oé æs erhoalh gout ne oé quet dobér a vout é sell doh gùellaen eit-hi. Juli, nezé, èl nhi devoé mui nitra de hortos a berh en dud, en devoé bet recour doh er verh eurus Germénen. Goudé hi devout quemuniet é ilis pibrac, hi e santas hé mampreu é hérissein hag hi e gouéhas vagannet.  En dud e oé ital dhi e ridas eit-hi...